# Recueil général et complet des fabliaux des 13e et 14e siècles/CXXXVIII
## FABLIAUX
### CXXXVIII DES .III. DAMES

1 Un riche quens d’estrange terre Aloit par le païs pour querre Le deduit de chevalerie. A Roen vint en Normendie : 5Hors de la vile en .I. vergier S’ala li quens esbanoier. Li vergiers par estoit trop beaus ; Si li avint que ses aneaus Par aventure li chaï : 10En tel maniere le perdi. .III. dames de mout grant noblece, De grant beauté, de grant richesce,
Por aler joer s’asemblerent. Enz en cel vergier s’en alerent : 15L’anel troverent, ce me semble ; Si valoit trop bien, con moi semble, .XL. livres tout pour voir. Chascune le voleit avoir, Tant que l’une se pourpensa : 20Cele qui mieus conchiera Son baron, ou mieus, ou plus bel, Cele avra gaaignié l’anel. A ce se sunt entracordées : A lour ostel sunt reperées. 25﻿« Sire, » fet l’une à son baron, « Il a là fors trop bon poison : Donez m’en .I. à metre en paste ! » Li bourgeis meintenant se haste ; Si li a fet tost aporter. 30El dit qu’el ira enpaster, Et commande à apareillier, Si qu’il n’i eit fors du mengier, Si tost con ele revendra. Atant s’en torne, si s’en va : 35.VIII. jours fu là où il li sist, Et à cele huiteine reprist .I. poison autel com estoit Cil que son baron li avoit A autretel jour acheté ; 40Raporte le tot en pasté, Et dit : « Or cha ! mengeron nos ? » Dist li bourgeis : « Dont venez vos ?
— Par foi, » fet el, « ge vien du four. — Mout i avez fet lonc sejour ! 45Mès, par la cervele bouele, Vos i mourrez ! — Harou ! » fet ele, « Ha ! seint Hindevert de Gournai, Là où tote nupiez irai, Qui garissiez les hors du sens, 50Tenez mon baron en son sens ! » Chascun acoroit à son cri : « Beles genz, » fet ele, « merci, Il covient mon seignour lier : Hors du sens est trés devant ier ! » 55Chascun i court. « Estez ! » fet il. — Diex soit avesques vos ! » font il. — Qu’esce ? » fet il, « que volez vos ? — Quoi, sire Gautier, dites nos Que vos demandez vostre fame ? 60— Quoi, » fet il, « je vos di par m’ame .VIII. jours a que ne la vi mès ! — Merci, » dist ele, « or fetes pès : J’alai oreinz au four porter Cest poison ci pour enpaster. 65Je l’overrai : si le verrez ; Lors si entendrez et sarez S’il est ou novel ou puanz. » Tantost lour montre par dedanz. Chascun dit : « Je ne m’en dout mie : 70C’est voirement forsenerie ! » Trestout meintenent fu liez : En tel guise fu conchiez.
﻿L’autre ra dit à son baron : « Sire, fu il onques mes hom 75Qui ne fust aucune foïe A ese avesques sa mesnie ? L’en m’a envoie .I. present : Soion i mès priveément Ceanz, et je le vos donré. » 80Li bourjois li a creanté ; Cele le prist à esforcier Plus de boivre que de mengier ; Et cil s’en est si porveüz Qu’il est iluec touz coi cheüz. 85La cloche estoit piecha sonnée : Dès icele heure en est alée Droit as Jacobins la borjoise : Mout fist à la porte grant noise. Au portier dist que le prieur 90Li voist querre et le soupriour. Cil n’ose esconduire la dame, Por ce qu’el iert trop riche fame. Il sunt venu : cele leur dit : « Or i parra, se Dieus m’aït. 95Se vos de nule rien m’amez. Pour Dieu merci, or vos hastez : Misire a une maladie ; Je ne sai s’il seroit en vie Tant que li covenz fust levez. 100Mès venez, et si l’aportez, Car il a, ce ne doutez mie, Requis par devant ma mesnie
La proiere de vo meson ; Et si me face Dieus pardon, 105Se vos n’entendez ma proiere, Jamès vostre confrere n’iere ; Ainz m’en irai je as Cordeles. » Quant il entendent les noveles : « Vos estes », font il, « nostre amie ; 110Nos ne vos escondirons mie. Mès or alez ; nos vos sievrons, Et les dras o nos porterons ! » Ele s’en vint par le barbier ; Son baron a fet roognier ; 115Et li frere meintenant vindrent Qui en bone foi le vestirent. Jacobin firent le prodome ; Tantost l’en portent, c’est la some. La vaillant dame tot einsi 120Se delivra de son mari. ﻿La tierce dist à son baron : « Sire, vos estes sages hon : Une priveté, se j’osoie, En bone foi je vos diroie. 125— Dame, » fet il, « vostre talent Me dites tot hardiement. — Sire, nos somes riche gent ; Encor ne savez vos comment Ceste richesce nos abonde : 130Nos l’avon de par dame Avonde, Car je sui, nel mescreez mie, De sa gent et de sa mesnie.
Cele vendra ceanz anuit, Mès je dout qu’il ne vos anuit, 135De soeer et vos contenir, Einsi con vos estuet servir, Car ausi tost con l’en avra Soné cuevre feu, l’en vendra, Et il convient que vos aiez 140Trés cuevre feu les eulz clignez ; .I. grant tuertis ardant tendrez, Et adès à genoux serez Trés qu’aus cos chantant devant li. Se vos ne le fetes einsi, 145Jamès autre nuit ne verrez. Mès grant chose i gaagnerez, Se vos einsi le volez fere. — Bele suer, il me doit bien plere, Puis que je i entent mon preu : 150Ja ne me metrez en cel leu Que je volentiers ne me tiegne ; Et puis quant li plera, si vieigne ! » Et quant cuevre feu fu sonné, Dis vallez sunt leanz entré, 155C’un d’eus qui labourjoise amoit Par compaignie i amenoit. Trestout estoit apareillié : Quant il ont beü et mengié, Cil prist la dame qui l’amoit, 160Et li preudons li alumoit, Et se fist cele à son houlier Devant son baron rafetier !
﻿Jugiez se vos savez pour voir Laquele doit l’ennel avoir, 165Ou cele qui son baron mist En beart et lier le fist, Ou cele qui mist son baron Par ivresce en relegion, Ou cele, quant qu’en li fesoit, 170Son baron devant alumoit. Haisiaus dit que ceste l’avra A qui ses mariz aluma ; Cil fu li mieus afoubertez, Qu’ivresce et force, ce savez, 175Engignerent les autres deus, Mès cil fu droit maleüreus ; Plus hardi barat et plus bel Fist ceste : je li doing l’anel.
* ↑ CXXXVIII. — Des .III. dames qui troverent l’anel au conte, p. 1. Ce titre ne se trouve pas dans le manuscrit.
* ↑ Vers 7 — * trop ; ms., trob.
* ↑ 47 — Il s’agit ici de S. Hildevert, évêque de Meaux vers 680, dont le corps fut transféré à Gournay, en Normandie. Une église de cette ville, Collégiale au XVIIIe siècle, porte encore aujourd’hui le nom de ce saint.
* ↑ 73 — En tête de ce vers, une place vide a été ménagée pour une miniature.
* ↑ 86 — « en » manque au ms.
* ↑ 87 — Une rue de Rouen portait encore dernièrement le nom de rue des Jacobins.
* ↑ 96 — * Dieu ; ms., Diex.
* ↑ 103 — * vo ; ms., vos.
* ↑ 107 — « je » manque au ms. — Une rue de Rouen porte encore aujourd’hui le nom de rue des Cordeliers.
* ↑ 121 — Place vide pour une miniature.
* ↑ 130 — Voyez, sur dame Avonde, l’Introduction de M. de Reiffenberg à la Chronique rimée de Philippe Mousket (t. II, p. CXLII-CXLIV).
* ↑ 138 — * cuevre feu ; ms., cuere feu.
* ↑ 141 — tendrez ; ms., tendre.
* ↑ 176 — * maleüreus ; ms., maleurés. Cette pièce est une seconde version du fabliau Des .III. Dames qui trouverent l’anel, publié précédemment (I, 168-177 ; voyez, outre les notes du deuxième volume, p. 298-299, un article paru dans la Germania, t. XXI, p. 383-399). Une troisième rédaction a été signalée par M. Eug. Ritter dans sa Notice du ms. 179 bis de la bibliothèque de Genève (Bulletin de la Société des anciens textes français, année 1877, p. 89). Ce n’est qu’un fragment de 50 vers ; le voici : « ……Or ay je dit ma negligence, » Dist l’abbesse ; « de tel semence Fu jadiz mon courtil semez. Or en dictes voz volontez, Seur Ysabel, come l’ainée. — Ma dame, (je) seioie blasmée ; Par ma foy, ce seroit oultrage. » Dist l’abbesse : « N’ayez hontage, Mettez vergongne en non chaloir. Guidez vous de mains en valoir ? Nennil non ; dictes sans respit. — Dame, foy que dois mon abit Et mon volet et ma galoppe, Ne foy que doy tippe ne toppe, J’ay hanté l’amoureuse vie Du deduit d’amant et d’amie : Pris de mon ami tel soulas Deus fois ou trois, tant que fut las, L’un avec l’autre par mainte heure, L’un cul dessoubz, l’autre desseure, Car qui tous deus nous descouvrist Et nostre couverture ouvrist, Il n’a valleton ni meschine De ja puis cy jusqu’an(t) Teruene, Et fut encores de Laurene, Qui sçut au quel cul la cuene Des borses velues pendist. Tant y [a] rausart, n’entendist. Or ay je ditte ma parole, Don j’ay fait que nice et [que] folle. » Dist l’abbesse : « N’ayés ja honte. Car je say bien à coy ce monte Près que vous ausy em partie. Mès, devant que faizons partie, L’anel vuil que ayés en garde, Car je vois bien, panse et regarde Que cy n’a ne sage ne sot ; Mès dit avés le plus bel mot, Et pour ce l’anel je vous livre, Non pas qu’il soit vostre à delivre, Tan que bon companion l’orront Qui le jugement en feront. » Celle dist : « Dame, je l’autray. » Puis a mis l’anel en son doy La dereniere devant tottes ; Mès puis maintes parolles sottes Luy ont tottes les autres dit. Et pour ce vous pri en mon dit Que vous jugiés sans remanoir La quelle doit l’anel avoir. On pourrait rapprocher cette dernière rédaction d’une autre pièce Des .III. Dames, publiée précédemment (IV, 128-132, et V, 32-36), où l’on remarque aussi l’intervention finale d’une abbesse.